open-index/open-wikipedia-markdown huggingface dataset:
Sivý vrch (Západné Tatry)

náhľad|Výhľad zo Sivého vrchu
**Sivý vrch** () je výrazný skalnatý vrch v hlavnom hrebeni Západných Tatier. Leží nad obcou Zuberec, približne  južne od Tvrdošína. 

## Poloha
Nachádza sa na západnom okraji Tatier, v geomorfologickom podcelku Západné Tatry a ich časti Sivý vrch. Masív leží v Žilinskom kraji, na hranici okresov Liptovský Mikuláš a Tvrdošín a zasahuje na katastrálne územie obcí Liptovský Trnovec, Bobrovec a Zuberec. Najbližším sídlom je severne situovaný Zuberec a západne ležiace Huty, juhozápadne sa nachádzajú Liptovské Matiašovce, južne Bobrovček, Jalovec a Žiar. Vrch sa nachádza v Tatranskom národnom parku, no juhozápadná časť patrí aj do národnej prírodnej rezervácie Suchá dolina a severná do NPR Sivý vrch. Hrebeňom vedie hranica medzi regiónom Liptov a Orava.

## Opis
Sivý vrch leží na západnom konci hlavného hrebeňa Západných Tatier, medzi Bielou skalou () a Brestovou (). Z vrchu vybieha južným smerom mohutná rázsocha na Ostrú () a Babky (), severným nevýrazný hrebeň nazývaný Čelo. Severné svahy klesajú do Zuberskej brázdy, kde vodu do Studeného potoka v povodí Oravy odvádza Sivý a Suchý potok. Juhozápadne leží Suchá dolina, ktorou voda z oblasti odteká Suchým potokom do Kvačianky v povodí Váhu a juhovýchodne sa nachádza Bobrovecká dolina, ktorou vodu z tejto časti odvádza Poliansky potok do Jalovčanky. Tvoria ho vápence a dolomity a v jeho západnom hrebeni sa nachádzajú Radové skaly s množstvom skalných útvarov. Chodníky sú v tejto časti zabezpečené fixnými reťazami.

Východne leží Osobitá (), sedlom Pálenica oddelený rovnomenný vrch (), Zuberec (), Brestová (), Salatín (), Spálená (), Pachoľa () a Lysec (), južne Jalovecká hora (), Trnác (), sedlom Priehyba oddelená Ostrá (), Veľká kopa (), Malá kopa (), Babky () a Fatrová (), západne Huňová (), Suchý vrch (), Holica (), Biela skala () a Kopec () a severne Machy (), Mních (), Pálenica (), Ostrý grúň (), Javorková (), Mikulovka (), Skorušina (), Kozinec () a Veľký Klin (). Vrcholom vedie značený turistický chodník. 

### Výhľady
Sčasti skalnatý vrchol umožňuje rozhľad. Z vhodných častí sú viditeľné okolité vrcholy Západných Tatier, Skorušinské a Chočské vrchy, Oravské Beskydy, Oravská Magura, Malá a Veľká Fatra a Nízke Tatry.

## Prístup
* po  červeno značenej turistickej magistrále:
** od západu z Hút cez Bielu skalu (1 316 m n. m.)
** od východu z Baníkovského sedla cez Brestovú ()
* po  zelenej značke z Bobroveckej vápenice cez Babky () a Ostrú () 
* po  žltej turistickej značke cez sedlo Pálenica:
** od juhu z Jalovca cez Rázcestie pod Lyscom (Jaloveckou a Bobroveckou dolinou)
** od severu zo Zuberca cez Zadný Ivanov

## Referencie

## Pozri aj
* Západné Tatry
* Sivý vrch (geomorfologická časť)
* Tatranský národný park
* Sivý vrch (národná prírodná rezervácia)
* Zoznam vrcholov v Západných Tatrách

## Iné projekty

## Externé odkazy
* Poloha na turistickej mape

Kategória:Tisícovky na Slovensku
Kategória:Vrchy Západných Tatier
Kategória:Vrchy v okrese Liptovský Mikuláš
Kategória:Vrchy v okrese Tvrdošín
Kategória:Liptovský Trnovec
Kategória:Bobrovec (obec)
Kategória:Zuberec
Newbridge

**Newbridge** môže byť sídlo:

*v Austrálii
**v Novom Južnom Walese, pozri Newbridge (Nový Južný Wales)
**vo Viktórii, pozri Newbridge (Viktória)

*v Írsku
**v grófstve Galway, pozri Newbridge (grófstvo Galway)
**v grófstve Kildare, pozri Newbridge (grófstvo Kildare)

*v Spojenom kráľovstve
**časť mesta Bath, pozri Newbridge (Bath)
**v grófstve Caerphilly, Wales, pozri Newbridge (Caerphilly)
**v grófstve Cornwall, Anglicko, pozri Newbridge (Cornwall)
**v grófstve Londonderry, Severné Írsko, pozri Newbridge (Londonderry)
**v grófstve Dumfries a Galloway, Škótsko, pozri Newbridge (Dumfries a Galloway)
**v grófstve East Sussex, Anglicko, pozri Newbridge (East Sussex)
**predmestie Edinburgu, Škótsko, pozri Newbridge (Edinburg)
**v grófstve Hampshire, Anglicko, pozri Newbridge (Hampshire)
**na ostrove Isle of Wight, Anglicko, pozri Newbridge (Isle of Wight)
**v grófstve Lancashire, pozri Newbridge (Lancashire)
**v grófstve North Yorkshire, pozri Newbridge (North Yorkshire)
**v grófstve Shropshire, Wales, pozri Newbridge (Shropshire)
**predmestie Wolverhamptonu, Anglicko, pozri Newbridge (Wolverhampton)
**v grófstve Wrexham, Wales, pozri Newbridge (Wrexham)
GeForce 9

**GeForce 9** je deviata generácia grafických čipov GeForce od spoločnosti nVidia, po prvýkrát uvedená 21. februára 2008.

Kategória:Grafické karty NVIDIA
Rathangan (grófstvo Kildare)

**Rathangan** (ír. *Ráth Iomgháin*) je mesto vo východnej časti Írska, v grófstve Kildare. V roku 2011 tu žilo 2 374 obyvateľov.

Mestečko leží na rieke Slate a na ľavom brehu koryta Grand Canal,  severozápadne od Kildare, v blízkosti hranice s grófstvom Offaly, na križovatke ciest R401, R414 a R419.

Na brehu kanála Grand Canal je vybudovaná lodenica. 

## Referencie


## Iné projekty

## Externé odkazy
*Rathangan community website 
*Kildare County Council website for Rathangan

Kategória:Mestá v Írsku
Kategória:Mestá v grófstve Kildare
Monasterevin

thumb|Monasterevin
**Monasterevin** (ír. *Mainistir Eimhín*) je mesto vo východnej časti Írska, v grófstve Kildare. Žije tu 3 017 obyvateľov (2006). Niekedy sa nazýva „Írske Benátky.“

Mesto sa nachádza na rieke Barrow,  na západ od Kildare, na križovatke ciest R414, R417, R424 a 425, pri diaľnici M7 a na hlavnej železničnej trati Dublin - Galway/Limerick. Mestom prechádza koryto kanála Grand Canal, západne od mesta prechádza hranica grófstva Laois, kým severozápadne hranica grófstva Offaly.

## Referencie


## Iné projekty

## Externé odkazy
* Oficiálna stránka
* Monasterevin Website
* Monasterevin Historical Society
* Venice Of Ireland Festival Monasterevin 2010 
* Monasterevin Hopkins Society and Annual Festival

Kategória:Mestá v grófstve Kildare
Kilcullen

**Kilcullen** (ír. *Cill Chuillinn*) je mesto vo východnej časti Írska, v grófstve Kildare. Žije tu 2 985 obyvateľov (2006).

Leží na rieke Liffey,  juhozápadne od Naas a  juhovýchodne od Newbridge, na ceste do Athy. Nachádza sa na križovatke ciest R413 a R448, zo západe mesto obchádza diaľnica M9.

Západne od mesta sa rozkladá piesočnatá rovina The Curragh, východne od mesta začína predhorie pohoria Wicklow Mountains.

Kategória:Mestá v Írsku
Kategória:Mestá v grófstve Kildare
Castledermot

**Castledermot** (ír. *Díseart Diarmada*) je mesto vo východnej časti Írska, v  grófstve Kildare. Žije tu 887 obyvateľov (2006).

Mestečko sa nachádza na rieke Lerr,  severovýchodne od Carlow a  JJZ od Naas, na križovatke ciest N9 a R418 Athy - Tullow. 

V meste stojí veža Round Tower, budova bývalého hostinca Castle Inn a ruiny františkánskeho opátstva.  severozápadne leží zámok Kilkea. 

Kategória:Mestá v Írsku
Kategória:Mestá v grófstve Kildare
Nórska koruna

**Nórska koruna** je oficiálna mena používaná v Nórsku. Delí sa na 100 øre (singulár a plurál). ISO 4217 kód je NOK, miestna skratka je kr.

## Mince
Mince sú piatich nominálnych hodnôt: **50** øre, **1**, **5**, **10** a **20** korún.

Mince 10 a 20 korún majú lícovou stranu rovnakú až na nápis pod portrétom nórskeho kráľa Haralda V. Na 10 korunách je napísané *Alt for Norge* (všetko pre Nórsko) a na 20 korunách *Norges Konge* (Nórsky kráľ). Mince 50 øre, 1 a 5 korún majú vyobrazenie nórskych národných a kráľovských symbolov.

## Bankovky
Nórske bankovky sú v hodnotách 50, 100, 200, 500 a 1000 korún.

## Iné projekty
 

Kategória:Ekonomika v Nórsku
Kategória:Meny v Európe
Kategória:Koruna
Gloriola

**Gloriola** môže byť:
* svätožiara
* v meteorológii: koncentricky usporiadaný farebný kruh okolo tieňa predmetov, zobrazeného na povrchu oblaku alebo hmly, pozri gloriola (meteorológia) 
* prenesene: sláva, lesk
* asterizmus, pozri Gloriola (astronómia)
Krúžok

**Krúžok** môže byť:
* všeobecne: malý kruh, (menší) predmet v podobe kruhu alebo kružnice (napr. tesniaci krúžok), pozri pod kruh
* v jazykovede: druh diakritického znamienka, pozri krúžok (diakritické znamienko)
* v pedagogike:
** skupina žiakov (vedená učiteľom) združujúcich sa dobrovoľne za účelom pravidelnej záujmovej činnosti v rámci výchovného pôsobenia školy mimo vyučovania, synonymum: záujmový krúžok, pozri záujmový krúžok
** na vysokých školách: skupina študentov študujúcich rovnaký odbor (napr. krúžok angličtinárov), pozri pod študijný odbor
* sedlo v Levočských vrchoch, pozri Krúžok (sedlo)

## Pozri aj
* kruh (rozlišovacia stránka)
* kružnica
* okruh
* samovzdelávací krúžok

## Referencie
Zeler

**Zeler** (nárečovo alebo zastarano: *celer*, zastarano: *mirík*) môže byť:
*slovenský názov rodov *Apium* a *Helosciadium*, pozri *[[Apium]]* a *[[Helosciadium]]*
*zeler voňavý (lat. *Apium graveolens*) alebo jeho hľuza (príp. iného zeleru) používaná na prípravu pokrmov

## Referencie
Ballymore Eustace

**Ballymore Eustace** (ír. *An Baile Mór*) je mesto vo východnej časti Írska, v grófstve Kildare. Žije tu 786 obyvateľov (2002).

Mestečko leží cca  juhozápadne od Dublinu a  JJV od Naas na hornom toku rieky Liffey. Nachádza sa západne od priehrady Pollaphuca Reservoir vo Wicklow Mountains, na križovatke ciest R411 a R413. S Dublinom je spojené autobusovou linkou č. 65.

Zaujímavosťou je, že niektoré scény z filmu Statočné srdce s Melom Gibsonom sa natáčali v okolí Ballymore Eustace.

Kategória:Mestá v Írsku
Kategória:Mestá v grófstve Kildare
Letún (rozlišovacia stránka)

**Letún** alebo menej vhodne **letúň** môže byť:
* druh lietadla, pozri letún
* skôr staršie: hovorový ekvivalent slova lietadlo
* lietajúci tvor
* športový druh holuba, pozri letún (športový holub)
* príslušník taxónu letúny (pozri dole)

**Letúň** môže byť aj:
*exocet (synonymum: lietajúca ryba, t.j. niektorý z rodov rýb z čeľade Exocoetidae)
*starší názov rodu holubov Columbina, dnes dudlavec, pozri Columbina

**Letún** môže byť zastarano aj: letec

**Letúny** alebo menej vhodne **letúne** môže byť:
*množné číslo slova letún resp. letúň (pozri vyššie)
*iný názov taxónu netopiere (*Chiroptera*), pozri netopiere (rad)

## Referencie
Bulls on Parade

**„Bulls on Parade“** je druhý singel americkej metalovej skupiny Rage Against the Machine z albumu *[[Evil Empire]]*. Spolu so singlom „Killing in the Name“ je to asi najznámejšia pieseň skupiny. Kapela vyrobila škandál pri jej hraní v programe Saturday Night Live, keď sa pokúsila politicky protestovať.

Singel „Bulls on Parade“ sa umiestnil na #15 rebríčka stanice VH1 40 Greatest Metal Songs.

## Zoznam skladieb
;CD singel, 7" 
# „Bulls On Parade“ – 3:21
# „Hadda Be Playing On The Jukebox“ (Live) – 8:03

## Referencie


Kategória:Piesne z 1996
Kategória:Piesne Rage Against the Machine
Canal du Midi

thumb|Poloha prieplavu
**Canal du Midi**, alebo aj **Canal des Deux Mers**, je viac než 300 rokov staré technické vodné dielo, ktoré sa tiahne od Toulouse až po Stredozemné more. Táto 240 km dlhá vodná diaľnica, lemovaná stromami, sa výrazne vpísala do provincie Languedoc.

Autorom prieplavu, ktorý postavili v rokoch 1666 až 1681. bol Pierre-Paul Riquet. Presvedčil kráľa Ľudovíta XIV. o prospešnosti spojenia Atlantiku so Stredozemným morom. Bol vrchným inžinierom a patrónom tohto diela, ktoré stavalo 12 000 ľudí. Prisľúbená finančná pomoc z kráľovskej pokladne však neprišla, a tak vďaka stavbe prišiel o všetko svoje imanie. Roku 1681, rok po jeho smrti, bolo dielo dokončené a uvedené do prevádzky.

V roku 1996  bol zapísaný na zoznam svetového kultúrneho dedičstva UNESCO.

## Plavebné komory

## Referencie


## Iné projekty

## Externé odkazy
* Canal du Midi (UNESCO) 
* Canal du Midi  
* Canal du Midi 

 

Kategória:Lokality Svetového dedičstva vo Francúzsku
Kategória:Prieplavy vo Francúzsku
Kategória:Povodie Garonny
Légia

**Légia** môže byť:
* v starovekom Ríme: základná vojenská jednotka (za cisárstva 6000 pešiakov a 120 jazdcov), pozri légia (staroveký Rím)
* dobrovoľnícky vojenský zbor, pozri légia (vojenský zbor)
* prenesene: zástup, množstvo
* v biológii: taxonomická úroveň, pozri légia (taxonómia)

## Pozri aj
* Česko-slovenské légie
* Rad čestnej légie
Ochota (Varšava)

right|thumb|Poloha vo Varšave

**Ochota** je mestská štvrť Varšavy v strednej časti mesta. Má rozlohu 9,7 km² a žije tu 93 192 obyvateľov.

Najväčšie sídliská sú:
* Kolonia Lubeckiego
* Kolonia Staszica
* Filtry
* Rakowiec
* Szosa Krakowska
* Szczęśliwice
* Osiedle Oaza

## Iné projekty
 

Kategória:Varšava
Ochota

**Ochota** môže byť:
* dobrá  vôľa, prejavená snaha vykonať niečo podľa želania iného
* časť Varšavy, pozri Ochota (Varšava)
* rieka v Rusku, pozri Ochota (rieka)
Wawer

right|thumb|Poloha vo Varšave

**Wawer** je mestský obvod vo Varšave, nachádzajúci sa juhovýchodne od stredu mesta. Na západnej hranici tečie rieka Visla. Samostatným mestským obvodom sa Wawer stal 27. októbra 2002, predtým bol časťou obvodu Praga Południe a ešte predtým bol samostatnou obcou.

Má rozlohu 79,71 km² a žije tu 62 656 obyvateľov.

## Iné projekty

Kategória:Varšava
Ursus (Varšava)

right|thumb|Poloha vo Varšave

**Ursus** (lat. *medveď*) je mestský obvod vo Varšave. V rokoch 1952 až 1977 to bolo samostatné mesto. Do roku 1954 bolo známe ako *Czechowice*. Má rozlohu 9,35 km² a žije tu 47 285 obyvateľov.

## Iné projekty

Kategória:Varšava
Bielany

left|50px
right|thumb|Poloha vo Varšave

**Bielany** sú mestský obvod vo Varšave v severnej časti mesta. Pôvodne to bola časť obvodu Żoliborz, samostatným obvodom sa stali v roku 1994. Východnú hranicu tvorí rieka Visla, na západe obvody Wola a Bemowo.

Rozloha obvodu je 32,3 km² a žije tu 136 485 obyvateľov.

## Iné projekty

Kategória:Varšava
Horváth (priezvisko)

**Horváth** je maďarské priezvisko s významom Chorvát (písané podľa starého pravopisu). V roku 2003 bolo najrozšírenejšie na Slovensku. Najčastejšie je v Bratislave, Rudňanoch (okres Spišská Nová Ves), Trnave, Nových Zámkoch, Dunajskej Strede,  Bystranoch (okres Spišská Nová Ves), Komárne, Rimavskej Sobote a Spišskej Novej Vsi.

## Známi nositelia
Pozri v článku Horváth.

## Referencie

Kategória:Maďarské priezviská
Kategória:Priezviská na Slovensku
Kategória:Priezviská v Česku
Kategória:Priezviská v Maďarsku
Fico (priezvisko)

**Fico** (ženský variant: **Ficová**) je priezvisko so zaznamenaným rozšírením na Slovensku, v Spojených štátoch a v Taliansku.

Na Slovensku sa v roku 1995 vyskytovalo v okresoch Topoľčany (28), Považská Bystrica (19), Poprad (7), Levice (7), Košice III (4), Bratislava IV (4) a Bratislava V (4).

V Spojených štátoch bolo podľa sčítania obyvateľstva z roku 1920 najviac rozšírené v štáte New York (712), Connecticut a New Jersey (36). Okrem toho bolo zaznamenané v štátoch Pensylvánia, Rhode Island, Illinois, Missouri, Oregon a Kalifornia (12). Podľa sčítania obyvateľstva z roku 1940 sa priezvisko Fico vyskytovalo v Spojených štátoch 292-krát.
  
## Známi nositelia
* Robert Fico (* 1964), politik, predseda vlády Slovenskej republiky v rokoch 20062010 a od roku 2012
* Svetlana Ficová rod. Svobodová (* 1964), advokátka a univerzitná pedagogička, manželka Roberta Fica

## Referencie

Kategória:Priezviská na Slovensku
Kategória:Slovenské priezviská
Kibó

thumb|Kibó
náhľad|Kibó
**Kibó** (po japonsky:*きぼう*, v preklade *Nádej*) je názov japonského modulu, ktorý je súčasťou Medzinárodnej vesmírnej stanice. Jednotlivé časti modulu štartovali k stanici v roku 2008.

## Zloženie modulu
Skladá sa zo štyroch častí:

### Pressurized Modul
*Pressurized Modul* (PM) (pretlakový modul) je základná časť. Má valcovitý tvar, je 11,2 m dlhý a má priemer 4,4 m. Obsahuje 10 štandardných modulov.

### Exposed Facility
*Exposed Facility* (EF) (vonkajšia plošina), na ktorej budú prebiehať experimenty v kozmickom priestore.

### Experiment Logistics Module
thumb|left|JEM Kibo ELM-PS v Kennedyho vesmírnom stredisku
*Experiment Logistics Module* (ELM) (experimentálny logistický modul) obsahuje pretlakovú časť. Má slúžiť ako podporný modul ostatným častiam a ako skladisko.

Špecifikácia:
* dĺžka: 3,9 m
* priemer: 4,4 m 
* hmotnosť: 4200 kg

ELM dorazil do Kennedyho vesmírneho strediska 12. marca 2007. Do vesmíru modul odštartoval 11. marca 2008 na palube raketoplánu Endeavour v rámci misie STS-123. Kibō ELM bol 14. marca vyzdvihnutý z nákladového priestoru raketoplánu. a v čase 4:06 UT bol pripojený k hornému spojovaciemu uzlu modulu Harmony.

Po pripojení hlavnej časti japonského komplexu - pretlakového modulu PM (*Pressurized Modul*) k stanici bude ELM presunutý na horný uzol PM.

### Remote Manipulator System
*Remote Manipulator System* (JEMRMS) (manipulačné zariadenie) je robotické rameno, ktoré má obsluhovať vonkajšiu plošinu a manipulovať s nákladmi.

## Referencie


## Iné projekty

Kategória:Medzinárodná vesmírna stanica
Tropické pásmo

náhľad|Oblasti tropického pásma
**Tropické pásmo** je typické pre oblasti, ktoré majú teplé a suché počasie po celý rok. V dôsledku nízkej miery oblačnosti je povrch intenzívne ožarovaný Slnkom. Vyskytujú sa tu oblasti s najvyššími teplotami na Zemi, nezriedka presahujúcimi 40 až 80°C a naopak pomerne nízkymi nočnými teplotami počas zimných nocí, ktoré klesajú blízko 0 °C. Úhrn zrážok je celoročne menší ako . Oblasti v zrážkovom tieni a západné časti kontinentov majú len okolo  zrážok, v týchto miestach často vznikajú púšte.

## Iné projekty

Kategória:Podnebie
Kategória:Klimatické pásma
Skladby storočia

**Zoznam skladieb storočia** je časťou vzdelávacieho projektu, ktorý vznikol v USA v spolupráci organizácii Recording Industry Association of America (RIAA- *Americká asociácia hudobného priemyslu*), National Endowment for the Arts (NEA- *Národná nadácia pre umenie*) a Scholastic Corporation (SC- *Školské vydavateľstvo pre publikáciu vzdelávacích materiálov*). Zámerom tohto projektu bolo sprehľadniť pre študentov amerických škôl kultúrny odkaz hudobného vývoja populárnej hudby 20. storočia.

Na výber 365 skladieb, ktoré sa svojou jedinečnosťou zapísali do povedomia populárnej hudby 20. storočia boli v roku 2001 oslovení voliči, ktorí boli vybraní z významných predstaviteľov hudobného priemyslu, médií, učiteľov, študentov. Voličov vybrala 200 členná skupina ľudí, ktorých zpomedzi 1 300 vytypovaných respondentov vybrala asociácia RIAA.

## Zoznam skladieb
Zoznam skladieb v poradí, ktoré dosiahli. Pri každej piesni je meno interpreta, ktorý ju nahral.

## Referencie


## Externé odkazy
* CNN article 
* RIAA press release
* National Public Radio "Talk of the Nation" broadcast hosted by Juan Williams with Bill Ivey, Chairman of the National Endowment of the Arts, March 14, 2001
* A Century of American Songs
Bray (Írsko)

thumb|Bray
**Bray** (ír. *Bré*) je mesto vo východnej časti Írska, v grófstve Wicklow. Žije tu 31 901 obyvateľov (2006), zároveň je najľudnatejším mestom grófstva, 9. najľudnatejším mestom štátu a je súčasťou dublinskej aglomerácie.

Je to prístavné mesto na pobreží Írskeho mora, leží  juhovýchodne od centra Dublinu na rieke Dargle. Severná hranica mesta je zároveň hranicou s grófstvom Dublin. 

Bray sa nachádza na križovatke ciest N11, R117, R119, R761, R766, R767 a R768, západne od mesta začína diaľnica M11. Mesto ďalej leží na hlavnej železničnej trati Dublin - Wexford - Rosslare Harbour a je napojené na dublinskú rýchlodráhu DART. 

Bray je tiež známou turistickou destináciou s pobrežnou promenádou, ktorá je na juhu zakončená útesom Bray Head. Z historických pamiatok sú to najmä budova starého súdu, bývalá radnica, kostol sv. Pavla a starý prístav. 

V meste stoja filmové ateliéry Ardmore Studios, kde sa natáčali filmy ako Statočné srdce, Podaj si ruky s diablom, či Raňajky na Plute.

## Partnerské mestá
Bray má partnerské mestá
*  Würzburg, Nemecko 
*  Bègles, Francúzsko
*  Dublin, Kalifornia, USA

## Referencie


## Iné projekty

## Externé odkazy
* Bray on-line
* Bray on Wicklow Tourism
* Bray in ''Lewis Topographical Dictionary of Ireland'' 1837

Kategória:Mestá v Írsku
Kategória:Mestá v grófstve Wicklow
Pico Bolívar

**Pico Bolívar** je s nadmorskou výškou  najvyšší vrch Venezuely. Nachádza sa na západe krajiny v štáte Mérida v pohorí Sierra Nevada. Tesne pod vrchol do výšky  vedie Méridská lanovka, jedna z najvyššie položených kabínových lanoviek na svete. Hora je pomenovaná po venezuelskom národnom hrdinovi Simonovi Bolívarovi.

## Výška hory
Staršie zdroje uvádzajú nadmorskú výšku , podľa nových meraní z Diego Deiros, Carlos Rodriguez a Jose Hernandez roku 2002
  je však hora nižšia a meria .

## Pozri aj
* Simón Bolívar
* Mérida

## Referencie

## Externé odkazy
*  Pico Bolívar na Peakware

Kategória:Vrchy vo Venezuele
Kategória:Najvyššie vrchy štátov
Kategória:Štvortisícovky vo Venezuele
Greystones

thumb|Greystones
**Greystones** (ír. *Na Clocha Liatha*) je mesto vo východnej časti Írska, v grófstve Wicklow. 
V roku 2016 tu žilo 18 140obyvateľov, je tretím najľudnatejším mestom v grófstve a súčasťou dublinskej aglomerácie.

Je to prístavné mesto na pobreží Írskeho mora, na východnom úpätí Wicklow Mountains. Leží  juhovýchodne od centra Dublinu a  južne od Bray. Nachádza sa na križovatke ciest R761 a R762, západne od mesta prechádza dôležitá cesta N11. Mestom tiež prechádza hlavná železničná trať Dublin (Connoly Station) - Wexford - Rosslare Harbour, na miestnej stanici končia súpravy dublinskej rýchlodráhy DART. S Dublinom je spojené mestskými linkami č. 84, 84X a 184.

Greystones je významnou turistickou destináciou s pobrežnou promenádou začínajúcou od Bray Head a plážami, najmä Blue Flag beach. Film Taffin s Pierceom Brosnanom bol natáčaný v meste.

## Referencie


## Iné projekty

## Externé odkazy
* Greystones Chamber of Commerce
* Greystones Tourism

Kategória:Mestá v grófstve Wicklow
Kocúrkovo

**Kocúrkovo** môže byť:
* divadelná hra Jána Chalupku, pozri Kocourkovo, aneb: Jen abychom v hanbě nezůstali
* časopis, pozri Kocúrkovo (časopis)
* fiktívne mestečko so zaostalými, obmedzenými obyvateľmi
* prostredie s obmedzenými obyvateľmi
Wicklow (mesto v Írsku)

thumb|Wicklow
**Wicklow** (ír. *Cill Mhantáin*) je mesto vo východnej časti Írska, správne stredisko grófstva Wicklow.. 
V roku 2016 tu žilo 10 584 obyvateľov čím je to 4. najľudnatejšie mesto v grófstve.

Je to prístavné mesto na pobreží Írskeho mora, v mieste kde rieka Vartry ústi do morskej lagúny Broad Lough. Leží na križovatke ciest R750 a R751, západne od mesta prechádza dôležitá cesta N11 a cez Wicklow prechádza hlavná železničná trať Dublin - Wexford - Rosslare Harbour. Mesto je vzdialené  na juh od Greystones a  na SSV od Arklow.

Mesto je rozložené v oblúku pozdĺž zálivu Wicklow Harbour od územia The Murrough na severe k skalnatému mysu Wicklow Head na juhovýchode. Z historických pamiatok sú najvýznamnejšie bývalé františkánske opátstvo, budova radnice a mestskej väznice. Miestny prístav slúži prevažne na vývoz dreva.

## Referencie


## Iné projekty

## Externé odkazy
* Oficiálna stránka

Kategória:Mestá v grófstve Wicklow
Rathdrum

thumb|Rathdrum
**Rathdrum** (ír. *Ráth Droma*) je mesto vo východnej časti Írska, v grófstve Wicklow. 
V roku 2011 tu žilo 1 586 obyvateľov.

Mestečko leží v údolí rieky Avonmore (na jej pravom brehu), na východnom úpätí pohoria Wicklow Mountains, južne od mesta začína údolie Vale of Avoca. Nachádza sa na križovatke ciest R752 a R755,  na juhozápad od Wicklow a  na SSZ od Arklow. Rathdrum má tiež železničnú stanicu na hlavnej trati Dublin - Wexford - Rosslare Harbour.

Rathdrum je rodiskom Ch. S. Parnella, významnej osobnosti modernej histórie Írska. Múzeum Avondale House je venované jeho životu a nachádza sa južne od mesta v lesoparku Avondale Forest Park. Mesto je centrom turistického ruchu, východiskom do Wicklow Mountains, nachádza sa tu autokemping a niekoľko hostelov.

## Referencie


## Iné projekty

## Externé odkazy
* Oficiálna stránka

Kategória:Mestá v grófstve Wicklow
Rathnew

thumb|Rathnew
**Rathnew** (ír. *Ráth Naoi*) je mesto vo východnej časti Írska, v grófstve Wicklow. 
V roku 2011 tu žilo 2 964 obyvateľov

Mestečko leží  severozápadne od Wicklow, na križovatke ciest R750, R752, R761, západne od mesta prechádza cestný obchvat komunikácie č. N11. Cez mesto prechádza železničná trať Dublin - Wexford, ale železničná stanica je od roku 1964 mimo prevádzky.

## Referencie


## Iné projekty

## Externé odkazy
* Rathnew at Wicklow County Tourism 

Kategória:Mestá v grófstve Wicklow
Kapustové halušky

**Kapustové halušky** alebo **strapačky s kapustou** alebo **strapačky** sú tradičné slovenské jedlo. Základ tvoria uvarené halušky zo zemiakového cesta, ktoré sa miešajú s dusenou nakrájanou kyslou kapustou a malými kúskami praženej slaniny, tzv. oškvarkami. Zvykne sa pridávať aj strúhaný syr.

Strapačky majú svoju obľubu aj v Maďarsku, kde sa nazývajú *sztrapacska* a namiesto kyslej kapusty ich základ tvorí ovčia bryndza.

## Referencie

Kategória:Slovenské jedlá
Rakovina žalúdka

[200px|náhľad|Podozrivý [žalúdočný vred, ktorý bol biopsiou diagnostikovaný ako rakovina žalúdka]]

**Rakovina žalúdka** je zhubný nádor, ktorý často postihuje ľudí vo veku 70 až 80 rokov, hlavne mužov. Na začiatku choroby má pacient len necharakteristické, menšie ťažkosti v oblasti žalúdka (pocit tlaku a plnosti, miernu bolesť). Neskôr sa prejavuje mierna nechuť do jedenia, ba aj odpor k jedlu. Tieto ťažkosti sa opakujú bez určitej súvislosti s prijímaním potravy. Až neskoršie začína pacient vracať tmavú tekutinu či krv, bolesti sa zosilňujú a nastupuje celková slabosť a chudnutie. Preto je veľmi dôležité venovať pozornosť i menším ťažkostiam žalúdka, najmä ak sa opakujú. Keď človek po štyridsiatke zistí, že sa mu opakujú príznaky, ktoré pripomínajú „pokazenie žalúdka“, mal by sa podrobiť podrobnému vyšetreniu. Kontrola röntgenom je veľmi spoľahlivá a môže včas zistiť rakovinu žalúdka. Veľmi cenné je vyšetrenie žalúdka dutou rúrkou s optickým zariadením na prehliadnutie sliznice žalúdka (gastroskopia). Tieto vyšetrenie sa doplňujú laboratórnymi nálezmi (krvný obraz, dôkaz krvi v stolici a vyšetrenie žalúdkovej šťavy). Pri gastroskopii sa dá odobrať aj materiál na mikroskopické vyšetrenie sliznice. Príčiny vzniku rakoviny žalúdka nie sú známe. Všeobecne sa uznáva, že sa môžu vyvinúť u ľudí, ktorí trpia na dlhotrvajúci žalúdkový katar a majú v žalúdkovej šťave menej kyseliny.

Kategória:Rakovina
Arklow

thumb|Arklow
**Arklow** (ír. *An tInbhear Mór*) je mesto v juhovýchodnej časti Írska, v grófstve Wicklow. Žije tu 11 721 obyvateľov (2006) a je 3. najľudnatejším mestom grófstva.

Je to prístavné mesto na pobreží Írskeho mora, v ústí rieky Avoca do mora, v juhovýchodnej časti grófstva Wicklow. Leží na križovatke ciest R747, R750 a R772, zo severu a západu mesto obchádza dôležitá cesta N11 a mestom prechádza hlavná železničná trať Dublin - Wexford - Rosslare Harbour.

Rieka Avoca rozdeľuje mesto na dve časti, hlavná časť mesta leží na juhu, kým na severe sa nachádza časť zvaná *Ferrybank*. V meste žije líder hudobnej skupiny Moloko a taktiež sa spomína v názve Van Morrisonovej piesne *Streets of Arklow*.

## Partnerské mestá
* Châteaudun, Francúzsko, 1983

## Referencie


## Iné projekty

## Externé odkazy
* Oficiálna stránka
* Irland Information

Kategória:Mestá v Írsku
Kategória:Mestá v grófstve Wicklow
Baltinglass

thumb|Baltinglass
**Baltinglass** (ír. *Bealach Conglais*) je mesto  vo východnej časti Írska, v grófstve Wicklow.
V roku 2016 tu žilo 2 137 obyvateľov

Leží v juhozápadnej časti grófstva na hornom toku rieky Slaney a na západnom úpätí pohoria Wicklow Mountains. Nachádza sa na križovatke ciest N81 Tallaght - Tullow a R747 do Arklow. Mestečko je vzdialené  severne od Tullow, cca  juhozápadne od Dublinu a  severozápadne od Arklow. Západne od mesta prechádza hranica grófstva Kildare, kým južne od neho hranica grófstva Carlow.

Baltinglass s okolím je významnou archeologickou a historickou lokalitou. Severozápadne od mesta stoja pozostatky hradiska z doby kamennej (Baltinglass Hills). Medzi kultúrne pamiatky v meste patria areál opátstva Baltinglass Abbey, kostol sv. Márie, budova Quinn’s Mart a tzv. River Slaney Special Area of conservation, t.&nbsp;j.. územie v centre mesta s mnohými budovami historickej a archeologickej hodnoty.

## Referencie


## Iné projekty

## Externé odkazy
*Baltinglass Community Website & Forum 
*Wicklow Today - Baltinglass 
* Baltinglass Community Group

Kategória:Mestá v grófstve Wicklow
Cezročné obdobie

**Cezročné obdobie** alebo **obdobie cez rok** je obdobie liturgického roka rímskokatolíckej cirkvi, ktoré nepatrí ani k vianočnému, ani veľkonočnému cyklu. 

Pred liturgickou reformou po 2. vatikánskom koncile sa nedele liturgického obdobia rozdeľovali na nedele po Zjavení Pána a nedele po Svätom Duchu. Dnes sa nedele cezročného obdobia počítajú od druhej nedele po tridsiatu tretiu; prvou cezročnou nedeľou je sviatok Krstu Krista Pána a tridsiatou štvrtou je slávnosť Krista Kráľa. Cyklus nedieľ je prerušený začiatkom pôstu a opäť nadväzuje po slávnosti Najsvätejšej Trojice.

Obdobie cez rok je teda vymedzené nasledovne:
* od pondelka po Krste Pána do utorka pred Popolcovou stredou a
* od pondelka po Zoslaní Ducha Svätého do posledného dňa pred 1. nedeľou adventu.

## Zdroj
* 

Kategória:Liturgický rok
Blessington

thumb|Blessington
**Blessington** (ír. *Baile Coimín*), historicky známe ako **Ballycomeen** je mesto vo východnej časti Írska, v grófstve Wicklow. 
V roku 2011 tu žilo 5 010 obyvateľov.
 
Mesto leží v pohorí Wicklow Mountains v povodí rieky Liffey, na brehu priehrady Pollaphuca Reservoir. Je lokalizované na križovatke ciest N11 Tallaght - Baltinglass a R410 do Naas,  juhozápadne od Dublinu a  juhovýchodne od Naas.

V rokoch 1888 - 1932 bol Blessington spojený s Terenure cez Tallaght parnou električkou. V decembri 1932 bola električka nahradená autobusovou linkou č. 65 z Dublinu, ktorá premáva dodnes. Mesto zažíva v súčasnosti dynamický rast a stáva sa satelitným mestom Dublinu.

## Referencie


## Iné projekty

## Externé odkazy
* Blessington Parish 

Kategória:Mestá v Írsku
Kategória:Mestá v grófstve Wicklow
Čop (mesto)

**Čop** (ukr., rus., rusín. *Чоп (Čop)*, , , ) je mesto v západnej časti Ukrajiny, v Zakarpatskej oblasti. Leží na trojmedzí Ukrajiny, Slovenska a Maďarska na brehu rieky Tisa.

## Dejiny
V čase medzivojnového Česko-Slovenska bol Čop súčasťou Slovenska – spadal pod okres so sídlom v Kráľovskom Chlmci. V rokoch 19381945 bol súčasťou Maďarska na základe Prvej viedenskej arbitráže. Po oslobodení Červenou armádou sa stal na základe dohody medzi Česko-Slovenskom a Sovietskym zväzom v roku 1945 súčasťou ZSSR, pričom územie v okolí Čopu bolo postúpené Sovietskému Zväzu a obec Lekárovce dodatočne po petícii pripojená späť k Slovensku. Vtedy Slovensko stratilo 250 km2 územia v okresoch Kráľovský Chlmec a Veľké Kapušany: obce Ašvaň, Batva, Čop, Galoč, Komárovce, Malé Slemence, Palaď, Palov, Rátovce, Surty, Šalamúnová, Téglás.

## Obyvateľstvo
Čop má približne 9 000 obyvateľov, z ktorých asi 40 % tvoria, Ukrajinci a Rusíni, 40 % Maďari, zvyšok Rómovia, Rusi, Bielorusi, Slováci a Židia.

## Význam
Čop je známy predovšetkým vďaka tomu, že je prvou ukrajinskou (a predtým sovietskou) stanicou po príjazde zo Slovenska a Maďarska (nachádza sa tu aj cestný priechod do Maďarska). Spoločne s Čiernou nad Tisou a Záhony tak tvorí veľký a zložitý železničný uzol, keďže sa tu stretáva bežný európsky rozchod koľají s ruským. Zastavujú tu teda aj vlaky spájajúce Bratislavu, Košice, Viedeň a Budapešť a cez Čop, Mukačevo a Ľvov s Kyjevom a Moskvou; na vozňoch je potrebné vymeniť podvozky. Ďalšia, menej vyťažená trať vedie cez Užhorod a Sambir do Ľvova. Z Čopu do rumunského Satu Mare vedie obojrozchodná trať cez stanicu Berehovo a Vynohradiv, umožňujúca vedenie vlakov s európskym rozchodom zo Slovenska do Rumunska mimo územie Maďarska.

## Galéria

Súbor:Chop church of reformed 2007.JPG|Kostol
Súbor:Čop, nádraží pro dálkové vlaky.jpg|Železničná stanica
Súbor:Slovak-Ukrainian state border in Čierna nad Tisou, Slovak side.jpg|Hranica so Slovenskom


## Referencie

## Externé odkazy
* Stránky mesta Čop  
* Rusyn.org: O čs.-sovietskej dohode z roku 1945 

Kategória:Mestá na Ukrajine
Kategória:Obce v Užhorodskom rajóne
Business-to-business

**Business-to-business** alebo **business to business** (skratka **B2B** alebo **B to B**; do slovenčiny prekladané aj ako **(typu) podnik-podnik**, **na úrovni podnik-podnik**, **pre organizácie**, **medzipodnikový**) sú obchodné vzťahy medzi dvoma alebo viacerými podnikmi pre ich potreby (pokiaľ žiaden z nich nie je konečným spotrebiteľom) na rozdiel od vzťahov podniku a konečných spotrebiteľov (business-to-consumer), podniku a jeho zamestnancov (business-to-employee), podniku a verejného sektora (business-to-government). Termín sa používa v marketingu, pri elektronickom obchodovaní, v informačných systémoch ERP a CRM.

Tieto vzťahy sú často založené na informačných technológiách, ktoré sú hlavnou príčinou ich vzniku a umožňujú ich vznik a trvanie. Väčšinou ide o vzťah medzi výrobcom a veľkoobchodom alebo medzi veľkoobchodom a predajňou.

## Poznámky


## Referencie

## Pozri aj
* business-to-consumer
* business-to-employee
* business-to-government

Kategória:Marketing
Muine Bheag

thumb|Muine Bheag
**Muine Bheag** (tiež **Muinebeag**, angl. **Bagenalstown**) je mesto v stredovýchodnej časti Írska, v grófstve Carlow. V roku 2011 tu žilo 2 950 obyvateľov a po Carlow je druhým najväčším mestom v grófstve.

Nachádza sa na ľavom brehu rieky Barrow,  južne od Carlow,  VSV od Kilkenny a  severne od mesta New Ross. Leží na križovatke ciest R705 a R724, západne od mesta vedie vnútroštátna cesta N9 a prechádza ním železničná trať Kildare - Kilkenny. Juhozápadne od mesta prechádza hranica grófstva Kilkenny.

V blízkosti mesta stoja ruiny dvoch hradov: *Ballyloughan* a *Ballymoon*.

## Referencie


## Iné projekty

## Externé odkazy
* Oficiálna stránka
* Muinebheag Town Council 
* Bagenalstown parish

Kategória:Mestá v grófstve Carlow
Belgorod

**Belgorod** (rusky Бе́лгород)  je mesto v Rusku, v jeho európskej časti. Je centrom Belgorodskej oblasti. Žije tu 345 000 obyvateľov.

## História
Prvá zmienka o meste Belgorod (Biele mesto) je z roku 1237; v tejto dobe ho vypálili Mongoli. Znovuzaložené bolo až v 16. storočí Borisom Godunovom. Nové mesto plnilo funkciu pevnosti proti nájazdom Krymských Tatárov. Po posunutí ruskej hranice na juh stratilo význam. Do roku 1917 tu ale stále sídlila vojenská posádka.

Počas druhej svetovej vojny mesto viackrát prešlo z rúk do rúk. V Belgorodskej oblasti došlo v lete 1943 k veľkej tankovej bitke, ktorá bola súčasťou bitky o Kursk. Najintenzívnejšie boje sa odohrali v okolí dediny Prochorovka (bitka pri Prochorovke), keď sa sovietske tankové sily pokúšali zastaviť nápor nemeckých obrnených divízií Waffen-SS postupujúcich z juhu na mesto Kursk. Po vojne bol na pamiatku bojov vystavaný pamätník.

V povojnovom období vznikli v meste univerzity a vysoké školy.

Okolie mesta bolo počas rusko-ukrajinského konfliktu nástupnou oblasťou ruských síl pri útokoch na Ukrajinu.

## Vývoj počtu obyvateľov
* 1626 — okolo 5 tisíc (odhad)
* 1801 — 3 462 obyvateľov
* 1861 — 11 852 obyvateľov
* 1890 — 22 940 obyvateľov
* 1939 — 34 000 obyvateľov
* 1959 — 72 000 obyvateľov
* 1970 — 151 000 obyvateľov
* 2002 — 330 000 obyvateľov 
* 2008 — 353 000 obyvateľov

## Osobnosti mesta
* Nikolaj Podtjagin (* 1887 – † 1970), slovenský matematik a pedagóg

## Partnerské mestá
* Herne, Nemecko
* Charkov, Ukrajina
* Opole, Poľsko
* Palembang, Indonézia
* Vyžhorod, Ukrajina
* Wakefield, Spojené kráľovstvo

## Iné projekty


Kategória:Mestá v Rusku
Kategória:Belgorodská oblasť
Nadlak

**Nadlak** (, ) je mesto v západnom Rumunsku, v župe Arad, na hraniciach s Maďarskom. 

Mesto má 6&nbsp;713 obyvateľov, z toho približne polovica sú etnickí Slováci (Nadlak je zároveň centrom slovenskej komunity v Rumunsku).

Nadlak sa prvýkrát spomína v roku 1313, slovenská kolonizácia začala približne pred 200 rokmi, keď začali prichádzať prví osadníci zo Slovenského Komlóša (ako aj roľníci z Dolnej zeme, Gemera, Liptova a Oravy).

V súčasnosti je to najvýznamnejší hraničný prechod zo západneho Rumunska do Maďarska.

## Demografia
thumb|upright|Pamätná tabuľa k 200 rokom od príchodu Slovákov do Nadlaku

## Partnerské mestá
*  Brezno,  Slovensko
*  Budmerice, Slovensko
*  Jelšava, Slovensko
*  Krompachy, Slovensko
*  Magyarcsanád, Maďarsko
*  Nagylak, Maďarsko
*  Slovenský Komlóš, Maďarsko
*  Východná, Slovensko

## Iné projekty

## Externé odkazy
* Oficiálna stránka

Kategória:Mestá v Rumunsku
Kategória:Sídla Slovákov v Rumunsku
Kategória:Mestá v Aradskej župe
HAARP (album)

***HAARP*** je koncertný album a video anglickej rockovej skupiny Muse, ktorý bol vydaný dňa 17. marec 2008 v Spojenom kráľovstve a dňa 1. apríla 2008 v USA. CD dokumentuje vystúpenie skupiny v londýnskom Wembley Stadium zo dňa 16. júna 2007, kým DVD obsahuje 20 skladieb z vystúpenia zo 17. júna. Celkový počet divákov z 16. a 17. júna 2007 bol 180 000 (150 000 sediacich a 30 000 stojacich). V roku 2010 bol nazvaný 40. najlepším koncertným albumom všetkých čias časopisom *[[NME]]*.

## Zoznam skladieb
Autrom všetkých skladieb je Matthew Bellamy, okrem uvedených výnimiek.

## Zostav a personál

**Muse**
*Matthew Bellamy – hlavné vokály, sólová gitara, klavír, producent, mixovanie hudby
*Christopher Wolstenholme – basová gitara, sprievodný spev, rytmická gitara v „Hoodoo“, produkcia, mixovanie
*Dominic Howard – bicie, sprievodný spev v „Supermassive Black Hole“, syntetizátor v „Take a Bow“, produkcia, mixovanie

**Ďalší hudobníci**
*Morgan Nicholls – klávesy, syntetizátor, sprievodný spev, cabasa v „Supermassive Black Hole“, basová gitara v „Hoodoo“, glockenspiel v „Soldier's Poem“
*Dan Newell – trúbka v „Knights of Cydonia“ a „City of Delusion“

**Technická/ editorská spolupráca**
*Rich Costey – mixovanie
*Thomas Kirk - riadenie, úprava, obrazové vizualizácie
*Tommaso Colliva – asistent mixovania
*Justin Gerrish – asistent mixovania
*Vlado Meller – mastering
*Mark Santangelo – asistent masteringu
*Ben Curzon – grafika obalu albumu
*Hans-Peter Van Velthoven – fotografia

## Pozície v rebríčkoch

## Referencie

## Externé odkazy
*Oficiálna webstránka
*HAARP webstránka

## Zdroj

Kategória:Video albumy skupiny Muse
Kategória:Video albumy z 2008
Kategória:Koncertné albumy z 2008
Carlow (mesto v Írsku)

thumb|Radnica
**Carlow** (ír. *Ceatharlach*) je mesto v stredovýchodnej časti Írska, v grófstve Carlow. V roku 2011 tu žilo 13 968 obyvateľov. a je správnym strediskom i najväčším mestom grófstva. V súčasnosti sa rozširuje aj za hranice grófstva, na územie grófstva Laois.

Mesto leží na sútoku riek Barrow a Burren na križovatke ciest N9, N80, R417, R430, R725 a R726, v severozápadnej časti grófstva a na hranici so susedným grófstvom Laois. Cez Carlow tiež prechádza železničná trať Kildare - Kilkenny.

K dôležitým pozoruhodnostiam mesta patria: zámok Carlow Castle, katedrála, budova súdu a radnica.  východne od mesta sa nachádza významná archeologická lokalita, megalitické pohrebisko Brownshill Dolmen. Carlow je sídlom vysokej školy Institute of Technology. 

Najväčším podnikom v meste je firma Braun s divíziou Oral-B, v roku 2005 bola zatvorená fabrika na výrobu cukru Irish Sugar Company. Na rieke Barrow je prístav a lodenica pre športové plavidlá.

## Partnerské mestá
*  Davenport, Iowa, USA
*  Tempe, Arizona, USA
*  Dole, Jura, Francúzsko
*  Northwich, Spojené kráľovstvo

## Referencie


## Iné projekty

## Externé odkazy
* Oficiálna stránka

Kategória:Mestá v grófstve Carlow
Tullow

thumb|Tullow
**Tullow** (ír. *An Tulach*) je mesto v stredovýchodnej časti Írska, v grófstve Carlow. V roku 2011 tu žilo 3 972 obyvateľov.

Mesto leží na východe grófstva na rieke Slaney,  VJV od Carlow. Nachádza sa na križovatke ciest N81, R418 a R725. Východne od mesta prebieha hranica grófstva Wicklow.

## Referencie


## Iné projekty

## Externé odkazy
* Oficiálna stránka 

Kategória:Mestá v grófstve Carlow
Bemowo

right|thumb|Poloha

**Bemowo** je mestský obvod vo Varšave v západnej časti mesta. Jeho územie zahŕňa takzvaný východný pás bývalého obvodu Wola, ktorý bol k Varšave pripojený v roku 1951. Názov pochádza z priezviska generála Józefa Bema.

## Iné projekty

Kategória:Varšava
Kvantitatívna teória peňazí a cien

**Kvantitatívna teória peňazí a cien** alebo **kvantitatívna teória peňazí** alebo **kvantitatívna peňažná teória** je makroekonomická teória, podľa ktorej sú ceny v ekonomike kladne závislé od množstva peňazí v ekonomike.

Najznámejším jednoduchým vyjadrením jednej z foriem tejto teórie je tzv. **rovnica výmeny**, ktorá predpokladá vzťah priamej úmernosti medzi cenami a množstvom peňazí:

P = \frac{V}{Q}.M\,\!
 
pričom
:M\,\! – množstvo peňazí v obehu,
:V\,\! – rýchlosť obehu peňazí,
:P\,\! – priemerná úroveň cien,
:Q\,\! – reálny output

Podľa tejto teórie teda rast množstva peňazí vyvolá rast cien, pretože to isté množstvo tovaru sa vymieňa za väčšie množstvo peňazí. A naopak, zníženie množstva peňazí v obehu spôsobuje zníženie cien. Tento vzťah možno vyjadriť pomocou rovnice výmeny:

Teória predpokladá, že peniaze nemajú vnútornú hodnotu (hodnotu zo svojej vlastnej podstaty), ale len hodnotu, ktorá závisí od vzťahu obiehajúceho ich množstva k celkovému množstvu tovarov na trhu. 

## Externé odkazy
* 

Kategória:Monetárna teória
Kategória:Makroekonómia
Chaser (počítačová hra)

**Chaser** je akčná počítačová hra žánru FPS vyvinutá slovenským vývojárskym štúdiom Cauldron. Titul používa vlastný herný engine CloakNT.

## Vydania
Titul bol vydaný len pre platformu Microsoft Windows v roku 2003 spoločnosťou JoWooD Productions. 

## Referencie

## Externé odkazy
* Oficialna stránka hry
* Stránka výrobcu 

Kategória:Akčné počítačové hry a videohry
Kategória:First-person shooter
Kategória:Počítačové hry z 2003
Kategória:Slovenské videohry
Kategória:Počítačové hry
Kategória:Hry pre Windows
Pálffyho palác (Panská)

thumb|Pálfiho palác na Panskej
thumb|Tabuľa na Pálfiho paláci

**Pálffyho palác** je palác v Bratislave na Panskej ulici. 

Od roku 1715 bol majetkom rodiny Pálfiovcov, dedičných bratislavských županov. Bol niekoľkokrát prestavaný, naposledy v polovici 19. storočia pre Jána Františka Pálfiho (* 1829 - † 1908), bratislavského župana v neskoroklasicistickom štýle. Počas rekonštrukčných prác v rokoch 1981-1987 odhalil pamiatkový výskum okrem významných archeologických nálezov aj základy románskeho murovaného domu zo začiatku 13. storočia a unikátny gotický palác z asi polovice 14. storočia, ktorého fragmenty sú viditeľné aj v súčasnosti. 

Po náročnej pamiatkovej obnove dostala palác do užívania v roku 1988 Galéria mesta Bratislavy, zároven slúži ako jej sídlo.

## Referencie

Kategória:Paláce v Bratislave
Kategória:Klasicistické stavby na Slovensku
Balašov palác

thumb|Balašov palác

**Balašov palác** (staršie *Balassov palác*) je palác v Bratislave na Panskej č. 15.

Pochádza z roku 1754 až 1762 s erbom zakladateľa Pavla Balašu. Je postavený v neskorobarokovom štýle, má alegorické postavy ľudských cností na portáli a na atike - Rozvahy, Miernosti, Spravodlivosti a Statočnosti.

## Referencie

Kategória:Paláce v Bratislave
Kategória:Barokové stavby na Slovensku
Kategória:Architektúra z 1762
Jesenákov palác (Hlavné námestie)

**Jesenákov palác** je trojkrídlový barokový palác v Bratislave, postavený pre baróna Jána Jesenáka na základoch staršieho stredovekého domu. Na nároží je kamenná kartuša s erbom pôvodného majiteľa. Dom mal smerom do námestia oporné piliere, ktoré odstránili koncom 19. storočia. V pilieroch našli druhotne použité románske hlavice.

Dnes sa v budove na strane Hlavného námestia nachádza veľvyslanectvo Gréckej republiky, na strane Sedlárskej ulice známa cukráreň Mayer.

Kategória:Paláce v Bratislave
Kategória:Barokové stavby na Slovensku
Free Lossless Audio Codec

right|thumb|Logo FLAC

**Free Lossless Audio Codec** (skratka **FLAC**) je slobodný súborový formát určený na bezstratovú kompresiu audio dát a zároveň kodek tohto formátu. Keďže je to bezstratový kompresný formát, na rozdiel od stratových formátov ako MP3, AAC alebo Vorbis nedochádza pri kompresii k žiadnej strate informácii a kvality. Veľkosť súboru skomprimovaného týmto kodekom je asi 50–60% veľkosti pôvodného súboru.

## Referencie


Kategória:Súborové formáty
Kategória:Slobodný softvér
Kategória:Audio kodeky
Viktor Blaho

**Viktor Blaho** (* 27. júl 1920 – † 25. apríl 2007, Bratislava) bol slovenský herec.

## Filmografia
* 1958 V hodine dvanástej
* 1961 Pieseň o sivom holubovi
* 1968 Sladký čas Kalimagdory
* 1972 Červené víno
* 1987 Neďaleko do neba
* 1992 Všetko čo mám rád

Kategória:Slovenskí filmoví herci
Don Ameche

**Don Ameche** (* 31. máj 1908, Kenosha, Wisconsin, USA – † 6. december, 1993, Scottsdale, Arizona) bol americký herec.

## Filmografia
* 1935 – *[[Danteho peklo]]*
* 1939 – *[[Traja mušketieri (film z 1939)|Traja mušketieri]]*
* 1985 – *[[Zámotok (film)|Zámotok]]* (cena Oscar)
* 1987 – *[[Harry a Hendersonovci]]*
* 1988 – *[[Zámotok: Návrat]]*
* 1988 – *[[Cesta do Ameriky]]*
* 1991 – *[[Oscar (film)|Oscar]]*

## Iné projekty

Kategória:Divadelní herci USA
Kategória:Filmoví herci USA
Kategória:Rozhlasoví herci USA
Kategória:Držitelia Oscara za najlepší mužský herecký výkon vo vedľajšej úlohe
Kategória:Osobnosti USA talianskeho pôvodu
Kategória:Osobnosti z Kenoshe
Absurdná dráma

[thumb|Zakladateľ absurdnej drámy - [Samuel Beckett]]
**Absurdná dráma** alebo **absurdné divadlo** je smer avantgardnej drámy resp. divadla, ktorý vznikol v 50. rokoch 20. storočia vo Francúzsku. Vychádza z existencializmu, ktorého hranice však posúva ďalej.
K najvýznamnejším predstaviteľom absurdnej drámy patria Samuel Beckett a Eugène Ionesco.

## Charakteristika
Absurdná dráma sa niekedy nazýva aj antidráma, pretože porušuje klasickú kompozíciu drámy. Chýba v nej súvislý dej, zápletka, rozuzlenie a záver. Nemusí byť rozdelená na dejstvá. Vystupuje v nej málo postáv, ktoré medzi sebou komunikujú veľmi málo alebo vôbec, často chaoticky alebo nezmyselne.

### Znaky
Pre absurdnú drámu je typická nihilistická koncepcia človeka i života. Táto dráma nedáva svetu ani najmenšiu šancu na prežitie. Je veľmi subjektívna - zobrazuje najmä pocity a život jednotlivca. Všade vidí a zobrazuje skepsu a nezmyselnosť ľudského života. Zobrazuje človeka v bezvýchodiskových a nezmyselných situáciach. Prebiehajúci príbeh je neskutočný až absurdný a odohráva sa v neurčenom čase a na neznámom mieste.
Častým javom v absurdnej dráme je opakovanie sa situácií - autori tak chcú poukázať na monotónnosť a kolobeh života a tak vytvárajú pocit beznádeje. Je to spôsobené aj tým, že hry majú často rovnaký začiatok aj koniec.
Dej sa skladá z množstva rôznych obrazov a výstupov, ktoré však nie sú dejovo pospájané. Scéna v divadle je často veľmi jednoduchá - nemá kulisy a má veľmi málo rekvizít.

### Postavy
Postavy sú absolútne netypické. Autori ich zobrazujú v cudzom a pre ne nepochopiteľnom svete. Vzťahy medzi postavami sú absurdné a nezvyčajné, postavy medzi sebou nevedia komunikovať. Veľmi často sa vyskytujú monológy postáv, ktoré síce nasledujú za sebou, ale nenadväzujú logicky, čo spôsobuje nízku zrozumiteľnosť. Konanie postáv tiež často nekorešponduje s ich slovami.
Postavy sú osamelé a uvedomujú si, že nežijú v reálnej skutočnosti. Nežijú plnohodnotným životom, často konajú bezcieľne. Postupne to speje až k odcudzeniu samého seba. Postavy sú podriadené modernej dobe, ktorú však vnímajú ako niečo, čo ich ohrozuje.
Na rozdiel od ostatných, či už dramatických alebo iných literárnych diel, sa v absurdnej dráme nevyskytujú „hrdinovia“, v absurdnej dráme sa často hovorí o „antihrdinoch“, ktorí sa správajú absurdne a až groteskne.

## Predstavitelia absurdnej drámy
* Samuel Beckett
* Eugène Ionesco
* Friedrich Dürrenmatt
* Václav Havel

## Absurdná dráma na Slovensku
Absurdná dráma na Slovensku nemá silnú tradíciu. Jeden z mála absurdných textov, ktoré napísal slovenský autor je napríklad hra *Psoriáza* slovenského režiséra a dramatika Vladimíra Moresa. Známe sú však napríklad aj absurdné humoresky Milana Lasicu a Júliusa Satinského *[[Nečakanie na Godota]]* z roku 1969.

## Referencie

## Pozri aj
* Dráma
* Avantgarda
* Existencializmus


Kategória:Postmoderná literatúra
Kategória:Literatúra 20. storočia
Kategória:Divadelné žánre
Rampage

**Rampage** bola grafická karta od spoločnosti 3Dfx založená na grafickom jadre VSA-200. Oficiálne nikdy nebola dokončená, existuje len pár inžinierských kúskov.

Jeden z bývalých inžinierov 3dfx uporoznil na to, že prídavné napájanie na karte **Rampage** by po zasunutí molexu mohlo spôsobiť, že sa karta poškodí, alebo úplne zničí, pretože AGP port úplne dostačuje na napájanie karty. To je taktiež dôvod, prečo sú pred molex konektorom dva kondenzátory.

Kategória:Grafické karty 3dfx